(lòt bò a) www.socialsecurity.gov

Moun Ki Ap Travay Nan Kay

Si ou gen yon moun ki ap travay lakay ou, tankou 

yon moun kap fè menaj, yon kwizinyè, yon jadinye, oswa yon moun ki ap gade pitit ou, ni ou menm ni 

moun ou bay djòb la dwe konnen pou nou peye taks 

Sekirite Sosyal ak taks Medicare.

Moun ki ap travay lakay ou a gen dwa kalifye pou 

li resevwa Sekirite Sosyal ak Medicare yon jou- si 

ou dedui taks Sekirite Sosyal ak taks Medicare sou 

kòb ou peye li, ou dwe voye kòb taks sa yo bay Sèvis 

Enpo sou Revni (Internal Revenue Services [IRS]), 

epi rapòte salè ke ou ap bay moun ki ap travay lakay 

ou a bay Administrasyon Sekirite Sosyal.

Lè ou rapòte salè sa yo epi ou peye taks sa yo, 

moun ki ap travay pou ou a ap vin kalifye pou benefis 

Sekirite Sosyal ak asirans Medicare. Nan benefis 

sila yo ou jwenn: benefis retrèt, (depi ou genyen laj 

62 lane), benefis maladi oswa enfimite pou moun ki 

ap travay la ansanm avèk fanmi li ki sou kont li. Si 

travayè a mouri, pitit li ka jwenn benefis tou, osinon 

moun ki te depann de li nan vivan li.

Ki salè ki fèt pou rapòte?

Si ou ap peye yon moun ki ap travay nan kay ou 

$1.500 dola ameriken oswa plis pandan lane 2006 la, 

ou dwe dedui taks Sekirite Sosyal ak Medicare, epi ou 

dwe rapòte salè sila a chak ane. Ositou, ou dwe rapòte 

nenpòt ki kòb kach ke ou te bay travayè a pou peye 

transpò, manje oswa lojman li. Si ou pa rapòte salè 

sila yo a lè, ou ap oblije peye yon penalite an plis de 

kòb taks ke ou pa peye yo.

Èske tout moun ki ap travay

nan kay asire?

Lè ou peye yon moun ki ap travay nan kay ou 

$1.500 dola ameriken kach oswa plis pandan yon ane, 

kòb sa yo ap antre nan dosye Sekirite Sosyal. Men gen 

kèk règleman espesyal ki aplike nan sitiyasyon ki ap 

swiv yo.

Si ou ap dirije yon lotèl, yon batiman ki gen chanm 

pou lwe oswa yon pansyona, ou dwe rapòte tout salè 

anplwaye ou yo, menm si yo touche mwens pase 

$1.500 dola ameriken nan yon ane.

Ou pa oblije peye taks Sekirite Sosyal pou moun 

ki ap travay nan kay (pa egzanp, moun ki ap gade 

timoun) ki genyen mwens pase laj 18 lane, sòf si se 

travay prensipal moun nan.

Si ou anplwaye pitit pa ou pou fè travay nan kay 

epi li genyen laj 21 lane oswa plis, ou oblije peye 

taks Sekirite Sosyal sou salè li. Travay nan kay ke 

yon manm nan fanmi ou fè gen dwa bezwen, nan kèk 

sitiyasyon, ke ou peye taks sila yo. 

Rele nenpòt biwo Sekirite Sosyal pou plis 

enfòmasyon.

Kijan pou ou rapòte salè yo

Kontakte IRS pou yo ka di ou kijan pou ou rapòte 

enfòmasyon yo avèk ki fòm ou dwe ranpli. Anplwaye 

sèvis sila a ap di ou kijan pou ou konplete fòm yo, 

ak ki kote epi ki lè pou ou ranpli yo. Men gen kèk 

enfòmasyon ke ou dwe konnen.

Ositou, ou gen dwa li Piblikasyon 926 ki sòti nan 

IRS, Household Employer’s Tax Guide (Gid pou 

Anplwayè ki gen moun ki ap travay lakay yo), 

www.irs.gov/publications/p926/index.html pou jwenn 

enfòmasyon sou ki fòm ou bezwen ranpli avèk ki lè 

SRXRXIqVD0HQWRXPHQNqNEDJD\NLERQSRX

RXkonnen.

Kenbe dosye — Pou Sekirite Sosyal ou ap bezwen 

non, adrès, ak nimewo Sekirite Sosyal tout moun ki ap 

travay lakay ou, ak kantite kòb yo touche. Ou ap ekri 

nimewo Sekirite Sosyal ki sou kat sosyal chak moun. 

Si youn nan anplwaye ou yo pa gen yon kat sosyal, li 

ka aplike pou youn nan nenpòt biwo Sekirite Sosyal. 

Dediksyon taks pou Sekirite Sosyal ak 

Medicare — Pousantaj taks Sekirite Sosyal nan ane 

2006 la, pou anplwaye ak moun ki ba yo travay se 

6,2 pousan, depi sou salè ki pi piti jiska salè ki pi wo, 

rive $94.200 dola ameriken. Pousantaj taks Medicare 

se 1,45 pousan sou tout nivo salè.

Ekri rapò pa ou — Sèvi ak fòm taks federal 

sou revni (IRS form 1040) pou bay rapò sou plis 

pase $1.500 dola ameriken ke ou peye yon moun 

ki ap travay lakay ou. Lè ou anplwaye yon moun, 

ou dwe peye pòsyon taks Sekirite Sosyal pa ou ak 

taks Medicare, ansanm ak taks ke ou pran sou salè 

anplwaye a, nan moman ou voye dosye ou.

Soumèt yon W-2 apre ane a fini — Ou oblije 

bay anplwaye ki ap travay lakay ou kopi ki make 

B, C, ak 2, nan fòm W-2 IRS (Wage and Tax 

Statement—Deklarasyon salè ak taks) anvan 31 

janvye apre ane ou peye salè a. Voye kopi ki make A 

bay Administrasyon Sekirite Sosyal avan denye jou 

nan mwa fevriye a. Ou ap jwenn fòm sa a, avèk kijan 

2006

Moun Ki Ap Travay Nan Kay
www.socialsecurity.gov

Social Security Administration

SSA Publication No. 05-10021-HC

Household Workers(Haitian-Creole)

January 2006

pou ou konplete li, lè ou rele yon biwo IRS. Oswa, 

si ou gen yon òdinatè ki pèmèt ou ale sou entènèt 

epi ou genyen yon enprimant, ou kapab itilize fòm 

W-2 ki sou entènèt la. Sèvis W-2 sou entènèt se yon 

opsyon elektronik gratis ke Sekirite Sosyal ofri moun 

ki gen anplwaye lakay yo, pou yo ka ranpli fòm la 

sou entènèt. Avèk W-2 sou entènèt la, ou kapab jwenn 

yon fòm W-2 elektronik, ranpli fòm la epi soumèt li 

bay Sekirite Sosyal, tout sa pandan ou sou entènèt la. 

Sèvis la menm ap ranpli yon fòm W-3 (fòm ki montre 

ke ou voye W-2 a) pou ou. Epitou, ou kapab enprime 

kopi ke anplwaye ou yo dwe ranpli pou pwòp tèt pa 

yo, pou regle afè taks pa yo. Ou kapab enprime kopi 

pa ou tou, ke ou pral kenbe nan dosye pèsonèl ou. 

Pou kòmanse, ou ap genyen pou anrejistre pou 

ou jwenn yon Personal Identification Number (PIN, 

nimewo idantifikasyon pèsonèl) ansanm avèk yon 

modpas (mo sekrè), ke ou ap kapab jwenn nan wèbsayt 

Business Services Online: www.socialsecurity.gov/

bso/bsowelcome.htm, ansanm avèk yon modpas (mo 

sekrè). Pou plis enfòmasyon ki ap ba ou eksplikasyon 

pazapa, ale nan www.socialsecurity.gov/employer/

bsohbnew.htm.

Kijan moun ki ap travay nan kay ou jwenn 

kredi sou Sekirite Sosyal

Sistèm pou kalkile kredi pou moun ki ap travay 

nan kay la diferan de lòt jan yo konte kredi pou lòt 

kalite travay. An jeneral, yon moun ki ap travay nan 

kay ap touche yon kredi sou chak $970 dola ameriken 

ke li rapòte kòm salè li touche (pandan ane 2006 la), 

jouk li rive yon maksimòm de 4 kredi pou ane a. Men 

tou, yon moun ki ap travay nan kay ap genyen kredi 

Sekirite Sosyal sèlman sou salè ki omwen $1.500 

dola ameriken oswa plis, ke l ap touche nan men 

nempòt moun ke l ap travay pou li. Pa egzanp, yon 

anplwaye ki ap travay nan kay pou 3 patwon diferan, 

epi, li touche: $600 nan premye a, $800 nan dezyèm 

la, ak $1.500 dola ameriken nan twazièm la (sa ap fè 

li yon total $2.900 dola ameriken nan twa travay yo) 

ap resevwa sèlman yon kredi ki ap vo $1.500 dola 

ameriken sou dosye Sekirite Sosyal li.

Kantite kredi ke anplwaye (moun ki ap travay nan 

kay enkli tou) bezwen pou kalifye pou Sekirite Sosyal 

depann de laj yo, epi de ki kalite benefis yo gen dwa 

kalifye pou yo resevwa. Pi fò moun bezwen 10 ane 

travay (ki egal a 40 kredi) pou yo kalifye pou benefis. 

Moun ki jèn yo bezwen mwens kredi pou yo kalifye 

pou benefis maladi oswa enfimite; yo bezwen mwens 

kredi tou pou manm fanmi yo jwenn benefiVVL

\Rmouri.

Sonje, si ou pa rapòte salè pou anplwaye ou a, li ka 

pa rasanble ase kredi pou li resevwa benefis Sekirite 

Sosyal yo, osinon kantite benefis li yo ka vin pi piti. 

Kontakte Sekirite Sosyal

Pou plis enfòmasyon epi pou jwenn kopi piblikasyon 

nou yo, vizite wèbsayt nou nan www.socialsecurity.gov

oswa rele gratis nan nimewo telefòn 1-800-772-1213

(pou moun ki pa tande oswa ki tande di, rele nan 

nimewo TTY nou a, 1-800-325-0778). Nou ka reponn 

kesyon espesifik yo, nan lè 7 dimaten jiska 7 diswa, 

lendi pou vandredi. Nou bay enfòmasyon tou nan yon 

sèvis telefòn otomatik ki fonksyone 24 èdtan pa jou.

Si ou bezwen yon entèprèt pou regle afè Sekirite 

Sosyal ou, nou ka fè ou jwenn youn gratis. Sèvis 

entèprèt yo disponib ni pou lè ou ap pale avèk nou nan 

telefòn, ni pou lè ou vini nan biwo Sekirite Sosyal. 

Rele nan nimewo telefòn gratis nou a 1-800-772-1213. 

Si ou pa pale Angle, peze 1 epi rete sou liy lan pou 

jouk lè yon reprezantan reponn. N ap kontakte yon 

entèprèt pou ede ou. Si afè ou a pa ka fin regle nèt nan 

telefòn, n ap pran yon randevou pou ou nan yon biwo 

lokal Sekirite Sosyal, epi n ap fè aranjman pou yon 

entèprèt ki pale Kreyòl prezan nan moman vizit ou.

Nou trete tout apèl yo avèk konfidansyalite. 

Nou vle asire tou ke ou resevwa bon jan enfòmasyon 

avèk jantiyès. Se pou rezon sa a genyen yon dezyèm 

reprezantan Sekirite Sosyal pou kontwole kèk 

apèl telefonik.